Järgnevate näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas ja kasutamisega seotud riskid jäävad kasutaja kanda.

[Nurksulgudes ja/või eri värviga esiletõstetud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

**Sõltumatu vandeaudiitori põhjendatud kindlustandev aruanne Eesti Maksu- ja Tolliametile esitatava [elektro-/gaasitarbimise] intensiivsuse aruande audiitorkontrolli kohta[[1]](#footnote-1)**

[ettevõtte ABC]juhtkonnale

Oleme kontrollinud ettevõtte nimi AS/OÜ (edaspidi „Ettevõte“) elektrointensiivsuse / gaasitarbimise intensiivsuse kohta koostatud aruannet perioodi 1. jaanuar 202x - 31. detsember 202x kohta (edaspidi „Intensiivsusaruanne“), mis esitatakse Maksu- ja Tolliametile (edaspidi „EMTA“).

Vastavalt alkoholi-, tubaka-, kütuse- ja elektriaktsiisi seaduse (edaspidi „ATKEAS“) §-le 693 lg 11 punktile 2 /§ 693 lõikele 13 punktile 2 on vandeaudiitor kohustatud esitama põhjendatud kindlust väljendava aruande, milles vandeaudiitor esitab järelduse elektrointensiivsuse / gaasitarbimise intensiivsuse arvutamisel kasutatud alusandmete kohta, Ettevõtte arvestatud elektrointensiivsuse / gaasitarbimise intensiivsuse kohta vastavalt ATKEAS § 202 /203 ja § 692 sätestatule ning Ettevõtte mittevastavuse kohta raskustes ettevõtja definitsioonile komisjoni määruse (EL) nr 651/2014 artikkel 2 punkt 18 tähenduses.

Intensiivsusaruande audiitorkontrolli töövõtu läbiviimisel võeti aluseks järgmised kriteeriumid:

* Vastavalt ATKEAS §-le 202 / 203 on elektrointensiivsus / gaasitarbimise intensiivsus samal perioodil tarbitud elektrienergia / maagaasi kogumaksumuse osakaal protsentides Ettevõtte ärikasumist raamatupidamise seaduse lisas 2 esitatud kasumiaruande skeemi 1 või 2 kohaselt, mida on suurendatud tööjõukulude, põhivara müügist saadud kahjumi ja põhivara väärtuse langusest tekkinud kulu võrra ning vähendatud põhivara müügist saadud kasumi võrra[[2]](#footnote-2);
* Alusandmetena käsitletakse auditeeritud raamatupidamise aastaaruandes vastava perioodi kohta sisalduvaid vastavaid näitajaid, muu hulgas elektrienergia / maagaasi kogumaksumust;
* *[Olulisuse kriteerium tähendab seda, et viga peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad alusandmete põhjal koostatud Intensiivsusaruande alusel teevad][[3]](#footnote-3)*
* Elektrointensiivsuse / gaasitarbimise intensiivsuse arvestamise aluseks on võetud Ettevõtte eelnenud majandusaasta 12 kuu pikkune periood;
* Ettevõtte suhtes ei rakendu raskustes ettevõtja definitsioon komisjoni määruse (EL) nr 561/2014 artikkel 2 punkt 18 tähenduses.

**Juhtkonna kohustus**

Ettevõtte juhtkond kannab vastutust, et elektrointensiivsus / gaasitarbimise intensiivsus on arvestatud vastavalt ATKEAS § § 202 / § 203 ja § 692 sätestatule ja informatsioon elektrointensiivsusest / gaasitarbimise intensiivsusest esitatakse Ettevõtte poolt EMTA-le vastavalt ATKEAS §-le 693 lg 11 / §-le § 693 lg 13.

Juhtkond vastutab Intensiivsusaruande koostamise eest ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta Intensiivsusaruande koostamise.

Ettevõtte juhtkond kinnitab, et ettevõte on jätkuvalt tegutsev ning Ettevõte ei ole raskustes ettevõtja vastavalt komisjoni määruse (EL) nr.651/2014 artikkel 2 punkt 18 tähenduses.

**Vandeaudiitori kohustus**

Meie kohustuseks on avaldada arvamus elektrointensiivsuse / gaasitarbimise intensiivsuse arvutamisel kasutatud alusandmete kohta, Ettevõtte arvestatud elektrointensiivsuse / gaasitarbimise intensiivsuse kohta vastavalt ATKEAS § 202 / 203 ja § 692 sätestatule ning Ettevõtte mittevastavuse kohta raskustes ettevõtja definitsioonile komisjoni määruse (EL) nr 651/2014 artikkel 2 punkt 18 tähenduses.

Viisime töövõtu läbi vastavuses rahvusvahelise kindlustandvate teenuste standardiga (Eesti) 3000 (muudetud) „Kindlustandvad teenused, mis on muud kui möödunud perioodide finantsinformatsiooni auditid või ülevaatused“ põhjendatud kindlustandva töövõtuna. See standard nõuab, et me oleme vastavuses eetikanõuetega ning et me planeerime ja viime kindlustandva töövõtu läbi, omandamaks põhjendatud kindlustunnet, kas Ettevõte on elektrointensiivsuse / gaasitarbimise intensiivsuse arvutanud kooskõlas ATKEAS §-des 202 / 203 ja 692 sätestatuga ning kas Ettevõte ei vasta raskustes ettevõtja definitsioonile komisjoni määruse (EL) nr 651/2014 artikli 2 punkti 18 tähenduses.

Meie audiitorühing kohaldab Rahvusvahelist kvaliteedijuhtimise standardit (Eesti) 1 (täiendatud).

Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele.

Viisime läbi alljärgnevad protseduurid[[4]](#footnote-4):

* *[Tutvusime Intensiivsusaruande koostamist reguleerivate õigusaktidega;*
* *Intervjueerisime juhtkonda seoses sisekontrolli keskkonna ja arvestussüsteemi ülesehituse ning Intensiivsusaruande koostamise aluseks olnud arvestuspõhimõtetega;*
* *Viisime Intensiivsusaruande arvutustes kasutatud andmed kokku raamatupidamise andmetega ning auditeeritud raamatupidamise aastaaruandega perioodi 1. jaanuar 202x - 31. detsember 202x kohta;*
* *Teostasime sensitiivsusanalüüsi kontrollimaks, kas raamatupidamise aastaaruande auditeerimisel kasutatud olulisuse määrad on intensiivsusaruande kontrollimiseks põhjendatud kindlustandva töövõtuna sobivad;*
* *Korrigeerisime alusandmeid raamatupidamise aastaaruande auditi käigus saadud asjakohase informatsiooniga, s.h parandamata vigade mõjuga,[[5]](#footnote-5)*
* *Kontrollisime elektrienergia / maagaasi kogumaksumuse arvestuse alusandmeid*
* *Veendusime korrektsete algandmete periodiseerimise tagamise põhimõtetes;*
* *Kontrollisime Intensiivsusaruande elektrointensiivsuse / gaasitarbimise intensiivsuse arvutuse matemaatilist korrektsust;*
* *Kontrollimaks, et Ettevõte ei vasta raskustes ettevõtja definitsioonile, kontrollisime Ettevõtte poolt teostatud järgmiste suhtarvude arvutuste matemaatilist korrektsust ning viisime arvutustes kasutatud andmed kokku raamatupidamise andmetega ning auditeeritud raamatupidamise aastaaruandega perioodi 1. jaanuar 202x - 31. detsember 202X kohta:*
  + *omakapital seisuga 31. detsember 202X moodustab vähemalt 50% osa/aktsiakapitalist;*
  + *võlakohustiste (ehk võlakohustised kokku Ettevõtte bilansis) suhe omakapitali ei ületa 7,5 31. detsembri 202X seisuga[[6]](#footnote-6);*
  + *31. detsembril 202X lõppenud majandusaasta EBITDA (ehk ärikasum, millele liidetakse materiaalse ja immateriaalse põhivara kulum) suhe intressikulusse (ehk intressikulu võlakohustustelt) seisuga on vähemalt 1; [[7]](#footnote-7)*
  + *[Muud protseduurid, kui asjakohane][[8]](#footnote-8)*
* *Kontrollimaks, kas eksisteerib indikatsioone, et Ettevõtte vastab raskustes ettevõtja definitsioonile komisjoni määruse (EL) nr 561/2014 artikkel 2 punkt 18 tähenduses, tegime järgnevat:* 
  + *tegime järelepärimisi juhtkonnale ning kontrollisime, kas seisuga 31. detsember 2018 eksisteerib maksetähtaega ületavaid võlgu tarnijatele;*
  + *loetleda, milliseid bilansijärgsed sündmuseid kontrolliti kuni audiitori aruande kuupäevani (nt ostureskontro hilisema seisuga), protokollide lugemine, õigusnõustajate kulud, ületähtaegsed maksuvõlad jms (võib ka olla vajadus juristi kinnituskirja järele)]*

Usume, et kogutud tõendusmaterjal on piisav ja asjakohane arvamuse avaldamiseks.

**Arvamus**

Meie arvates, tuginedes käesolevas aruandes kirjeldatud protseduuridele, on kaasnevas Intensiivsusaruandes elektrointensiivsuse / gaasitarbimise intensiivsuse arvutus teostatud kõigis olulistes osades kooskõlas ATKEAS §-des 202 / 203 ja 692 toodud nõuetega, arvutuse aluseks olevad alusandmed perioodil 1. jaanuar 202x - 31. detsember 202x vastavad kõigis olulistes osades töövõtu kriteeriumitele ning Ettevõte ei vasta raskustes ettevõtja definitsioonile komisjoni määruse (EL) nr 651/2014 artikkel 2 punkt 18 tähenduses seisuga 31. detsember 202x.

**Levitamise ja kasutamise piirang**

Käesolev sõltumatu vandeaudiitori aruanne on koostatud ATKEAS §-le 693 lg 11 punkt 2 / §-le 693 lg 13 punkt 2 nõuetest lähtuvalt ja on ette nähtud üksnes Ettevõtte juhtkonnale ja Maksu- ja Tolliameti asjakohaste isikute jaoks. Selle tulemusena ei pruugi aruanne olla sobiv muuks otstarbeks ning seda ei tohi levitada muudele osapooltele ega kasutada muude osapoolte poolt.

*[digitaalselt allkirjastatud / allkiri]*

*[Audiitorettevõtja nimel allkirjastava vandeaudiitori nimi]   
Vandeaudiitori number [...]   
[Audiitorettevõtja nimi]   
Audiitorettevõtja tegevusloa number [...]   
[Audiitorettevõtja asukoha aadress]   
[Vandeaudiitori aruande kuupäev]*

1. Aruande näidis on koostatud eeldusel, et intensiivsusaruanne on koostatud eelnenud majandusaasta 12 kuu pikkuse perioodi kohta; juhul kui intensiivsusaruanne koostatakse prognoosi põhjal, tuleb näidist vastavalt muuta, sh viiteid vastavatele paragrahvide seaduses ja kindluse tasemele, mida audiitor peab sel juhul andma. [↑](#footnote-ref-1)
2. Kuna selle kriteeriumi sätestab ATKEAS, piisab ka sellest, kui viidata vastavatele paragrahvidele seaduses [↑](#footnote-ref-2)
3. Võib soovi korral välja jätta, kuna ISAE (EE) 3000 ei nõua olulise avalikustamist [↑](#footnote-ref-3)
4. Tegu on näidisprotseduuridega ja konkreetsete protseduuride valik on vandeaudiitori kutsealane otsustus ja sõltub ettevõtte keerukusest, intensiivsusnäitaja sensitiivsusest ja audiitorettevõtja poolt kasutatud töövõttude läbiviimise metodoloogiast. Kõik protseduurid ei ole igas töövõtus asjakohased ning mõnes töövõtus võivad olla asjakohased lisaprotseduurid, millele siinses näidises viidatud ei ole. Näidisaruanne on loodud vandeaudiitori soovitusliku juhendina ning ettevõttele esitatav aruanne ei pruugi sisaldada nii detailset ja kõikehõlmavat teostatud protseduuride loetelu. [↑](#footnote-ref-4)
5. Kui selliseid vigu esineb ja kui see viga/need vead omab/omavad olulist mõju elektrointensiivsuse / gaasitarbimise intensiivsuse näitajale. [↑](#footnote-ref-5)
6. ,7Ettevõtja puhul, mis ei ole VKE, kui viimase kahe aasta jooksul (tõlgendatakse, et auditeerimiskohustusega ettevõtte puhul kahe eelneva auditeeritud majandusaasta lõpu seisuga):

   1) ettevõtja arvestuslik finantsvõimendus on olnud suurem kui 7,5 ja

   2) ettevõtte EBITDA suhe intressimaksete kattevarasse on olnud alla 1,0. [↑](#footnote-ref-6)
7. [↑](#footnote-ref-7)
8. Raskustes ettevõtja tunnused on defineeritud määruses EL) nr 561/2014 artikkel 2 punkt 18 <https://eur-lex.europa.eu/legal-content/ET/TXT/?qid=1531999017153&uri=CELEX:32014R0651> [↑](#footnote-ref-8)